OpenLLM-France/wikimedia huggingface dataset:
# Marlton

Marlton és una concentració de població designada pel cens al Comtat de Prince George's a l'estat de Maryland. Segons el cens del 2000 tenia 7.798 habitants.

## Demografia

Segons el cens del 2000 Marlton tenia 7.798 habitants, 2.830 habitatges, i 2.153 famílies. La densitat de població era de 500,1 habitants per km².
Dels 2.830 habitatges en un 41,5% hi vivien nens de menys de 18 anys, en un 54,7% hi vivien parelles casades, en un 17,2% dones solteres, i en un 23,9% no eren unitats familiars. En el 18,3% dels habitatges hi vivien persones soles el 2,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,12.
Per edats la població es repartia de la següent manera: un 28,6% tenia menys de 18 anys, un 6,9% entre 18 i 24, un 35,8% entre 25 i 44, un 22,8% de 45 a 60 i un 5,9% 65 anys o més.
L'edat mediana era de 34 anys. Per cada 100 dones de 18 o més anys hi havia 84,8 homes.
La renda mediana per habitatge era de 73.844 $ i la renda mediana per família de 82.936 $. Els homes tenien una renda mediana de 43.659 $ mentre que les dones 39.928 $. La renda per capita de la població era de 28.558 $. Entorn de l'1,2% de les famílies i el 2,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marlton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Marlton». American Fact Finder. Oficina del Cens dels Estats Units, 12-01-2010.
# Berenice

«Berenice» té aquests significats:
* Botànica
** Berenice (gènere), gènere de plantes de la família de les campanulàcies
* Toponímia:
** Berenice (ciutat), antiga ciutat grega al lloc que ocupa l'actual Bengasi a Líbia
** Berenice (Epir): antiga ciutat grega de l'Epir.
** Berenice Troglodytica, antic port egipci a la costa del Mar Roig
* Biografies:
** Berenice (filla d'Herodes Agripa I)
** Berenice (neboda d'Herodes el gran)
** Berenice I, reina d'Egipte
** Berenice II la gran (~ 270 aC-221 aC), reina d'Egipte.
** Berenice III Cleòpatra, reina d'Egipte l'any 80 aC.
** Berenice IV, reina d'Egipte del 57 aC al 55 aC.
** Berenice de Síria, reina de Síria
* Literatura
** Berenice (conte), conte d'Edgar Allan Poe
** Bérénice (Thomas Corneille) (1657), tragèdia de Thomas Corneille
** Bérénice (Racine) (1670), tragèdia de Jean Racine
** Tite et Bérénice (1670), tragèdia de Pierre Corneille
* Òpera:
** Berenice (Sarro) (1732), òpera de Domenico Sarro
** Berenice (Händel) (1737), òpera de Georg Friedrich Händel
** Bérénice (Magnard) (1905/09), òpera d'Albéric Magnard
** Berenice (Araja) (1731), òpera de Francesco Araja
** Berenice (Orlandini) (1725), òpera de Giuseppe Maria Orlandini
** Berenice (Platania), òpera de Pietro Platania
# Elaheh Mohammadi

Elaheh Mohammadi (persa: الهه محمدی) és una periodista iraniana que informa sobre qüestions de societat i dones per al diari Ham-Mihan. També ha treballat amb mitjans de comunicació controlats per l'estat com Shahrvand, Khabar Online i Etemad Online durant els últims anys. La revista Time la va nomenar una de les 100 persones més influents del món el 2023.
Mohammadi va ser arrestat per les forces de seguretat iranianes el setembre de 2022 per informar sobre el funeral de Mahsà Aminí.

## Notícia sobre el funeral de Mahsà Aminí

Mohammadi havia viatjat a Sakkiz per al diari iranià Ham-Mihan per cobrir el funeral de Mahsà Aminí, de 22 anys, que havia passat tres dies en coma després de la seva detenció per la coneguda policia moral de Teheran i va morir el 16 de setembre. Mohammadi havia informat sobre l'atac policial al funeral.
Mohammadi va ser citada per les autoritats judicials, però després va ser detinguda per les forces de seguretat el 29 de setembre de 2022, mentre anava a l'oficina del Ministeri d'Intel·ligència per a l'interrogatori, segons Mohammad Ali Kamfiroozi, l'advocat de Mohammadi, que va donar la notícia a la seva pàgina de Mitjà de comunicació social.
El 4 de novembre de 2022, la Guàrdia Revolucionària Islàmica i el Ministeri d'Intel·ligència va emetre una declaració conjunta, plena d'afirmacions infundades, acusant Mohammadi i Niloofar Hamedi, una altra periodista, de ser agents estrangers implicats en "guerres multidimensionals" organitzades per "agències d'intel·ligència occidentals i sionistes... per dur a terme una planificació seriosa i ininterrompuda amb l'objectiu d'incidir en diferents estrats socials, especialment en els àmbits relacionats amb les dones”.
La seva germana Elnaz Mohammadi va ser condemnada a tres anys de presó el setembre de 2023.

## Referències

* 1 2 «Journalist Elaheh Mohammadi banned for a year from reporting», 25-12-2021. [Consulta: 29 octubre 2022].
* ↑ «الهه محمدی روزنامه‌نگار بازداشت شد» (en persa). IranWire. [Consulta: 7 gener 2023].
* ↑ «وزارت اطلاعات و سپاه، آمریکا را به هدایت اعتراضات متهم کردند – DW – ۱۴۰۱/۸/۶» (en persa). Deutsche Welle (DW). [Consulta: 7 gener 2023].
* ↑ «حمایت ب یش از ۳۰۰ روزنامه‌نگار ایرانی از نیلوفر حامدی و الهه محمدی، به‌دنبال انتشار بیانیه وزارت اطلاعات و سپاه» (en persa). BBC News فارسی, 30-10-2022. [Consulta: 7 gener 2023].
* ↑ «تلاش جمهوری اسلامی برای جرم‌انگاری اطلاع‌رسانی؛ خبرنگاری جرم نیست» (en persa). صدای آمریکا (Voice of America). [Consulta: 7 gener 2023].
* ↑ «Iran arrests reporter who covered Amini funeral: lawyer». France 24, 29-09-2022. [Consulta: 29 octubre 2022].
* ↑ «Journalist Elaheh Mohammadi Arrested». Human Rights Activists News Agency (HRANA), 29-09-2022. [Consulta: 29 octubre 2022].
* ↑ «Witch Hunt in Iran: Grave Concerns for Journalists Niloofar Hamedi and Elahe Mohammadi». Center for Human Rights in Iran, 01-11-2022. [Consulta: 30 març 2023].
* ↑ «En Iran, deux femmes journalistes condamnées à trois ans de prison pour " complot " et " collusion "» (en francès). , 03-09-2023.
# Creu de terme de Cóll

La Creu de terme de Cóll és una creu de terme situada a l'antic camí que anava de Cóll a Vilaller (Alta Ribagorça).
És una creu d’una sola peça de pedra tallada, amb un forat rodó al mig.

## Referències

* 1 2 «Cóll». Ajuntament de la Vall de Boí.
* ↑ «Camí de la creu de terme de Cóll». Patronat de la Vall de Boí.
# Oakland (Maryland)

Oakland és una població dels Estats Units a l'estat de Maryland. Segons el cens del 2000 tenia 1.930 habitants.

## Demografia

Segons el cens del 2000, Oakland tenia 1.930 habitants, 787 habitatges, i 447 famílies. La densitat de població era de 353,2 habitants per km².
Dels 787 habitatges en un 25,3% hi vivien nens de menys de 18 anys, en un 43,6% hi vivien parelles casades, en un 9,8% dones solteres, i en un 43,1% no eren unitats familiars. En el 38,8% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,75.
Per edats la població es repartia de la següent manera: un 18,5% tenia menys de 18 anys, un 9,4% entre 18 i 24, un 24% entre 25 i 44, un 23,2% de 45 a 60 i un 24,9% 65 anys o més.
L'edat mediana era de 43 anys. Per cada 100 dones de 18 o més anys hi havia 84,2 homes.
La renda mediana per habitatge era de 26.728 $ i la renda mediana per família de 38.750 $. Els homes tenien una renda mediana de 29.625 $ mentre que les dones 21.542 $. La renda per capita de la població era de 16.872 $. Entorn del 13,3% de les famílies i el 19% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oakland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Oakland». American Fact Finder. Oficina del Cens dels Estats Units, 12-01-2010.
# Enganyapastors dels tepuis

L'enganyapastors dels tepuis (Systellura roraimae; syn: Systellura longirostris roraimae) és un tàxon d'ocell de la família dels caprimúlgids (caprimulgidae). És endèmic de la zona muntanyosa del sud de Veneçuela i la frontera adjacent amb el nord del Brasil. Els seus hàbitats principals són els següents ambients secs tropicals i subtropicals: boscos de frondoses humids de l'estatge montà, així com praderies i matollars de muntanya. El seu estat de conservació es considera de risc mínim.

## Taxonomia

Segons la llista mundial d'ocells del Congrés Ornitològic Internacional (versió 14.1, gener 2024) aquest tàxon seria una subespècie de l'enganyapastors alabarrat gran. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), consideren que tindria la categoria d'espècie.

## Referències

* ↑ «Enganyapastors dels tepuis». Cercaterm. TERMCAT, Centre de Terminologia. Rev. 13 juliol 2024 (català)
* 1 2 Gill, Frank; Donsker, David; Rasmussen, Pamela. «Nightjars, Oilbird, potoos, frogmouths» (en anglès). IOC World Bird List v14.1. Congrés Ornitològic Internacional, 2024. [Consulta: 13 juliol 2024].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 120. ISBN 978-84-16728-37-4.
* ↑ BirdLife International. «Tepui Nightjar» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 13 juliol 2024].
# Bushmanland

Bushmanland era un bantustan de l'antiga Namíbia. Tenia una extensió de 23.927 km² i fou establerta en 1970, destinada per a l'ús del grup ètnic més antic d'Àfrica del Sud-oest, els sans (també dits boiximans), la població del qual en 1960 era de 12.000 habitants (estimada en l'actualitat entre 33.000 i 45.000). La llengua parlada pels san és un tipus de khoisan. El poble de Tsumkwe (població en 2001: 550 habitants) va ser considerada capital administrativa del territori a pesar que mai es va establir un govern regional.

## Vegeu també

* San (boiximans)
# Creu de terme de Mosqueroles

La Creu de terme de Mosqueroles és una creu de terme de Fogars de Montclús (Vallès Oriental) situada a l'entrada del poble de Mosqueroles, al camí del cementiri.
Està formada per un pedestal de pedra, que acaba en forma de fulles, coronat per una creu de ferro. A la base del pedestal hi ha unes inscripcions que actualment són il·legibles.

## Referències

* 1 2 «Creu de terme de Mosqueroles». Mapes de Patrimoni Cultural. Diputació de Barcelona.
# Pangèon

El Pangèon (en grec, Παγγαίο; grec antic: Παγγαῖον, llatí: Pangaeum) és un massís muntanyós de la Macedònia grega que s'estén del riu Estrímon a la plana de Filips. El cim més elevat rep el nom de Koutra (grec: Κούτρα) i fa 1.956m.
Les muntanyes són riques en or i plata, i ja eren conegudes a l'antiguitat. Sembla que, mentre que els grecs de Tasos coneixien les mines de tota la zona (i de fet colonitzaren tota la Perea per explotar-ne les mines), les mines del Pangèon foren explotades principalment pels pieris, els odomants i els satres, els pobles tracis d'abans de l'arribada dels grecs de Tasos.

## Referències

* ↑ Smith, William (ed.). «Pangaeum». Dictionary of Greek and Roman Geography (1854). [Consulta: 22 abril 2021].
# Eleccions al Parlament Europeu de 1979 (Irlanda)

Les eleccions al Parlament Europeu de 1979 a Irlanda van ser les eleccions celebrades el 7 de juny per a escollir als 15 eurodiputats irlandesos per a la I legislatura del Parlament Europeu. Les eleccions van superar el 63% de la participació i van ser guanyades per els conservadors del Fianna Fáil. Aquestes van ser les primeres eleccions que es van celebrar simultàniament a tota l'illa d'Irlanda des de les eleccions al Dáil Éireann de 1921.

## Sistema electoral

Irlanda va decidir repartir els seus 15 eurodiputats en quatre circumscripcions electorals: 5 escons per al Munster, 4 per al Comtat de Dublín, 3 per a la circumscripció de Connacht i l'Ulster i 3 més per a la resta de la província del Leinster. El sistema de recompte va ser el de representació proporcional mitjançant el vot únic transferible.

## Resultats

El conservador Fianna Fáil va ser el guanyador de les eleccions amb el 34,7% dels vots i 5 eurodiputats enfront del 33,1% i 4 escons del també conservador Fine Gael, membre del Partit Popular Europeu. El Partit Laborista, membre de la Confederació dels Partits Socialistes, es va quedar amb el 14,5% dels vots i 4 diputats.
| Candidatura | Facció europea | Sufragis | Sufragis | Escons | Escons |
| Candidatura | Facció europea | Vots | % | Dip. | Dif. |
| Fianna Fáil (FF) | | 464.451 | 34,7% | 5 | |
| Fine Gael (FG) | PPE | 443.652 | 33,1% | 4 | |
| Partit Laborista (Lab) | UPSCE | 193.898 | 14,5% | 4 | |
| Independent: Thomas Joseph Maher | | 86.208 | 6,5% | 1 | |
| Independent Fianna Fáil | | 81.522 | 6,1% | 1 | |
| Sinn Féin-Partit dels Treballadors | | 43.942 | 3,3% | | |
| Altres independents | | 25.399 | 1,8% | | |
| Vots a candidatures | Vots a candidatures | 1.339.072 | 96,2% | 15 | |
| Vots nuls o no vàlids | Vots nuls o no vàlids | 53.213 | 3,8% | Ireland Election | Ireland Election |
| Vots emesos | Vots emesos | 1.392.285 | 63,6% | Ireland Election | Ireland Election |
| Cens total | Cens total | 2.188.798 | | Ireland Election | Ireland Election |

## Conseqüències

El Sinn Féin Provisional no es va presentar a les eleccions. No obstant això, el relatiu èxit de Bernadette McAliskey a Irlanda del Nord va ajudar el Sinn Féin a presentar-se a les següents eleccions europees del 1984.

## Referències

* ↑ «Decissió 76/787» (en anglès). Consell de la Unió Europea, 08-10-1976. [Consulta: 17 juliol 2024].
* 1 2 «Eleccions Irlanda: 1979 Eleccions europees» (en anglès). Elections Ireland. [Consulta: 20 agost 2024].
* ↑ «Llei d'Eleccions de l'Assemblea Europea, 1977» (en anglès). Electronic Irish Statute Book (eISB). [Consulta: 20 agost 2024].
* ↑ Frampton, Martyn «El Sinn Féin i l'arena europea: "sols" o "compromís crític"?». Irish Studies in International Affairs, 16, 2005, pàg. 235–253. ISSN: 0332-1460 [Consulta: 20 agost 2024].
# Oviraptor

Oviraptor («Lladre d'ous») és un gènere de dinosaure teròpode estrany, que visqué a la darreria del període Cretaci, i que pertany a la família oviraptòrids. Els oviraptors tenien bec, protoplomes, llargues potes i un crani petit amb una cresta a la part superior. Podien arribar a mesurar 2 m de llargària, 1,5 d'alçada i a pesar 60 kg. Segons els últims estudis, tenia plomes al llom, a les extremitats superiors i a la cua. Les restes s'han trobat al desert de Gobi, Mongòlia.
Erròniament s'acusà aquest animal de robar i alimentar-se dels ous d'altres dinosaures com el protoceratop.
# Creu de terme de Palau-sacosta

La Creu de terme de Palau-sacosta, coneguda popularment com a Creu de Palau, és una creu de terme de Girona (Gironès) situada al barri Creu de Palau, al capdamunt de la Pujada de la Creu de Palau.

## Història

La creu actual va ser instal·lada el 1963, per l'últim Ajuntament de Palau-sacosta, abans de la seva annexió al municipi de Girona. L'autor fou l'escultor Domènec Fita. Es col·locà al mateix lloc on hi havia hagut una creu de terme gòtica, que s'havia emplaçat a l'antic encreuament de la carretera de Girona a Caldes de Malavella (avui Pujada a La Creu de Palau i Camí Vell de Fornells) i la carretera que des de Salt dirigia a La Bisbal (avui un camí substituït en part pel carrer Albí que des de la carretera de Barcelona segueix cap al carrer de l'Església de Sant Miquel).
La creu de pedra va ser substituïda per una de ferro, que va ser enderrocada, juntament amb l'antiga església, durant la Guerra Civil. El 1944 algunes persones van col·locar al mateix lloc una creu de fusta, amb la inscripció 'missió 1944'. El lloc, molt concorregut en ser un encreuament de camins, també era un punt de referència de les processons que en honor dels sants patrons del poble o amb motiu de la festa de Corpus se celebraven cada any.
La creu de Domènec Fita es va col·locar al mateix lloc, al mig de l'encreuament, i es va beneir el dia Sant Miquel, patró del poble de Palau-sacosta, el 29 de setembre coincidint amb la celebració de la Festa Major. El 1987/1988, per una remodelació dels carrers i per tal de garantir la seguretat viària de la zona, la creu va ser desplaçada uns metres de la seva ubicació original.

## Descripció

La creu s'aixeca sobre una primera base circular i una segona base quadrada, i té una alçària de 5,80 m. És un monòlit de pedra de Girona, coronat per una doble creu: una de pedra i una altra de ferro. Manté la inscripció 'MISSIÓ 1944' i hi afegeix un baix relleu amb una imatge de la Mare de Déu amb la inscripció 'SANTA MARIA'.

## Referències

* 1 2 3 «Creu de terme». Art al carrer. Ajuntament de Girona.
* 1 2 «La Creu de Terme de Palau-sacosta». Associació de veïns i veïnes Palau-sacosta, 24-02-2023.
# Cestrum

Cestrum és un gènere que comprèn 175 espècies de fanerògames en la família de les solanàcies (Solanaceae). És natiu de regions càlides a tropicals d'Amèrica, des del sud-est dels Estats Units (Florida, Texas; C. diurnum) al sud i centre de Xile (C. parqui).
Són arbusts de d'un fins a quatre metres d'alçada, majoritàriament perennes, unes poques caducifòlies. Totes les parts d'aquestes plantes són tòxiques; causen una severa gastroenteritis si s'ingereixen.

## Espècies selectes

* Cestrum ambatense Francey
* Cestrum aurantiacum Lindl., cèstrum taronja o taronjat
* Cestrum auriculatum L'Hér.
* Cestrum bracteatum Link & Otto
* Cestrum chimborazinum Francey
* Cestrum corymbosum Schltdl.
* Cestrum daphnoides Griseb.
* Cestrum diurnum L.
* Cestrum ecuadorense Francey
* Cestrum elegans (Brongn. ex Neumann) Schltdl., cèstrum vermell
* Cestrum endlicheri Miers.
* Cestrum fasciculatum (Schltdl.) Miers, cèstrum blau
* Cestrum humboldtii Francey
* Cestrum laevigatum Schltdl.
* Cestrum lanuginosum Ruiz & Pavón
* Cestrum latifolium Lam.
* Cestrum laurifolium L'Hér.
* Cestrum meridanum Pittier
* Cestrum mutisii Roem. & Schult.
* Cestrum nocturnum L., cèstrum d'olor o llessamí de nit
* Cestrum parqui L'Hér. o cèstrum groc
* Cestrum peruvianum Roemer & Schultes
* Cestrum petiolare Humboldt, Bonpland & Kunth
* Cestrum psittacinum Stapf
* Cestrum purpureum Standl., cestrum purpuri
* Cestrum quitense Francey
* Cestrum roseum Humboldt, Bonpl. i Kunth
* Cestrum salicifolium Jacq.
* Cestrum santanderianum Francey
* Cestrum strigilatum Ruiz & Pav.
* Cestrum stuebelii Hieron.
* Cestrum tomentosum L.f.
* Cestrum validum Francey
* Cestrum viridifolium Francey
Sinònims de Cestrum: Fregirardia, Habrothamnus, Meyenia, Parqui, Wadea.

### Cultiu i usos

Nombroses espècies creixen com a ornamentals per les seves flors.
Algunes són invasores, notablement C. parqui a Austràlia, on causa serioses pèrdues al ramat, que consumeix les seves fulles desconeixedores de la seva extrema toxicitat.

## Referències

* ↑ Noms catalans tret de: Vallès, Joan (dir.). Noms de plantes: Corpus de fitonímia catalana. Barcelona: TERMCAT, Centre de Terminologia, 2014 (Diccionaris en Línia).

## Enllaços externs

* Ulloa, Carmen; Møller jørgensen, Peter. «Cestrum» (en castellà). Árboles y arbustos de los Andes de Ecuador.
* Reiche, Karl. «Cestrum». A: Estudios Críticos sobre la Flora de Chile (pdf) (en castellà), p. 372-373.
* Mansfeld's encyclopedia of agricultural and horticultural crops (except ornamentals) (en anglès, traduït de l'alemany). 1st English ed. Berlín: Springer, 2001, p. 3641. ISBN 3-540-41017-1.
* «Cestrum parqui» (en castellà). Diario de Plantas, 30-04-2007. Arxivat de l'original el 2008-02-10. [Consulta: 28 febrer 2021].
# Riva (Maryland)

Riva és una concentració de població designada pel cens dels Estats Units a l'estat de Maryland. Segons el cens del 2000 tenia 3.966 habitants.

## Demografia

Segons el cens del 2000, Riva tenia 3.966 habitants, 1.423 habitatges, i 1.169 famílies. La densitat de població era de 612,5 habitants per km².
Dels 1.423 habitatges en un 37,6% hi vivien nens de menys de 18 anys, en un 72,1% hi vivien parelles casades, en un 6,3% dones solteres, i en un 17,8% no eren unitats familiars. En el 13,6% dels habitatges hi vivien persones soles el 4,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,07.
Per edats la població es repartia de la següent manera: un 26,1% tenia menys de 18 anys, un 5,1% entre 18 i 24, un 28,8% entre 25 i 44, un 32% de 45 a 60 i un 7,9% 65 anys o més.
L'edat mediana era de 39 anys. Per cada 100 dones de 18 o més anys hi havia 98,3 homes.
La renda mediana per habitatge era de 88.287 $ i la renda mediana per família de 95.457 $. Els homes tenien una renda mediana de 54.750 $ mentre que les dones 36.122 $. La renda per capita de la població era de 41.975 $. Entorn de l'1,1% de les famílies i el 0,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Riva». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Riva». American Fact Finder. Oficina del Cens dels Estats Units, 12-01-2010.
Viccionari
# Kumon Bum

El Kumon Bum és una serralada al nord-est de l'estat de Kachin a Myanmar. Les muntanyes més altes són el Bumba Bum (3.411 m) i el Ingoka Pum (2.458 m). A l'est, el riu Mali Hka hi baixa per la vall que porta fins a Putao.